De Havilland Comet
De Havilland DH.106 Comet – pirmasis pasaulyje komercinis reaktyvinis oro laineris, skirtas trumpų ir vidutinių nuotolių skrydžiams. Nors „Kometa“ ir nebuvo pirmasis reaktyvinis keleivinis lėktuvas, tačiau, visai pagrįstai, jį galima laikyti pirmuoju tikru oro laineriu. Jis taip pat buvo pirmasis reaktyvinis lėktuvas, kuris buvo pradėtas naudoti komerciniams skrydžiams, aplenkdamas savo artimiausius konkurentus daugiau nei ketveriais metais. Keleiviai mėgo šį lėktuvą dėl hermetizuojamo salono, didesnio greičio ir aukštesnio skrydžio aukščio nei bet kuris kitas tuo metu naudotas reisinis lėktuvas. Silpnoji „Kometos“ vieta buvo linkęs trūkinėti jo metalinis apvalkalas. Po keleto apie šimtą skrydžių įvykdžiusių lėktuvų avarijų skrydžiai pirmosios serijos „Kometomis“ buvo nutraukti. Vėliau lėktuvas buvo iš esmės perkonstruotas ir pervadintas „Comet 4“. Viso įvyko 25 „Kometų“ avarijos, įskaitant 13, kuriose lėktuvas buvo visiškai sunaikintas. Orlaivio aviakatastrofose žuvo 492 žmonės.